Colmcille (partneriaeth)

Mae Colmcille yn rhaglen bartneriaeth rhwng Foras na Gaeilge (yn yr Iwerddon) a Bòrd na Gàidhlig (yn yr Alban), sy'n hyrwyddo defnyddio Gwyddeleg a Gaeleg a rhwng y ddwy wlad. Nod Colmcille, trwy ei waith, yw meithrin dealltwriaeth o brofiad a diwylliant amrywiol cymunedau Gwyddelig a Gaeleg ac annog trafodaeth ar bryderon cyffredin mewn materion cymdeithasol, diwylliannol ac economaidd gyda'r nod o feithrin hunanhyder o fewn cymunedau'r iaith Gaeleg.

Enwir y mudiad Colmcille, ar ôl y mynach Colum Cille o'r 6g yn abaty Ynys Iona a chwaraeodd ran ganolog ym mywyd ysbrydol a diwylliant ehangach Iwerddon, yr Alban a gogledd Lloegr. Gadawodd yr abaty a'i chwaer-sefydlidau argraff diwylliannol pwysig, gan gynnwys Llyfr Kells. Sefydlwyd y mudiad Colmcille yn sgil darhliadau 1,500 mlynedd ers geni'r mynach yn Swydd Donegal yn ystod 2020 a 2021.

Nod
Nod Colmcille yw dod â siaradwyr Gaeleg a Gwyddeleg ynghyd mewn ffordd weithredol a phersonol er mwyn:

 dysgu a dod i adnabod ei gilydd, eu hieithoedd, eu diwylliant a'u treftadaeth
 rhannu eu traddodiadau diwylliannol
 rhannu gwybodaeth, a chydweithredu i ddiwallu anghenion ei gilydd
 codi ymwybyddiaeth o'r amgylchedd naturiol, corfforol  a diwylliannol y maent yn byw ynddo, a hyrwyddo iechyd a lles yr ieithoedd Gaeleg fel rhan o'r amgylchedd hwnnw
 cydweithio â siaradwyr Gaeleg yng Nghanada, a chyda siaradwyr Manaweg.

Ariannu
Mae Colmcille yn gweithredu drwy gynlluniau grant a thrwy hwyluso a chychwyn prosiectau. Mae cyllid yn mynd i'r afael â'r themâu canlynol: y celfyddydau, pobl ifanc, treftadaeth, dysgu Gaeleg a Gwyddeleg, partneriaeth a datblygu cymunedol, ac ymchwil.

Cyllid o'r Alban
Bòrd na Gàidhlig yw prif gefnogwr Colmcille drwy ei gynllun grantiau cymunedol Taic Freumhan Coimhearsnachd sy'n cynnwys blaenoriaeth ar brosiectau sy'n meithrin cysylltiadau rhwng siaradwyr Gaeleg a Gwyddeleg.

Iwerddon
Sefydliad Foras na Gaeilge sy'n gweithredu ar sail drawsffiniol ac mae ganddo dri chynllun grant:
 Cynllun Grant Colmcille, ar gyfer prosiectau, sydd â dau rownd ariannu'r flwyddyn
 Cynllun grantiau bach Colmcille ar gyfer datblygu partneriaethau a phrosiectau, sydd ar agor yn barhaus
 Cynllun bwrsariaeth Colmcille ar gyfer siaradwyr Gwyddeleg sy'n dysgu Gaeleg.

Gweithredu
Mae Colmcille yn trefnu neu chefnogi amryw o fentrau yn cynnwys teithiau cerdded hanesyddol, darlithoedd,  dangosiadau ffilm yn yr ieithoedd brodorol, a chefnogi cyrsiau dysgu ieithoedd ei gilydd.

Gŵyl gerddoriaeth Féile na Gealaí
Mae Colmcille yn cymryd rhan yng ngweithgareddau gŵyl Féile na Gealaí (Gwyddeleg am "Gŵyl y Lleuad") sy'n darparu gŵyl wersylla GwWyddeleg er mwyn hybu cerddoriaeth, diwylliant a’r holl gelfyddydau Gwyddeleg. Fe'i cynhelir yn flynyddol ym mhentref Gaeltacht Ráth Chairn Swydd an Mhí.

Cyfeiriadau

Categori:Gwyddeleg
Categori:Gaeleg yr Alban
Categori:Adfer iaith
Categori:Mudiadau iaith

Dolenni allanol
 Gwefan swyddogol Coldmcille (Gaeleg, Gwyddeleg, Saesneg)
 Colmcille Sianel Youtube swyddogol Colmcille
 Bogadh Colmcille1500 // Colmcille1500 Launch Lansiad Dathliadau 1,500 mlwyddiant Colm Cille a arweiniodd at ddatblygu'r prosiect Colmcille gyfoes
 @Colmcille cyfrif instagram